Република Србија 

ГРАД ВРАЊЕ

ГРАДСКО ВЕЋЕ 

Број: 06 - 199/2013-04

Дана: 15.11.2013. године

В р а њ е

На основу члана 39. и члана 40. став 1., 2. и 4. Пословника Градског већа града Врања („Службени гласник града Врања“, број: 30/2012),
          СА З И В А М

ПЕДЕСЕТОСМУ седницу Градског већа града Врања, за 15.11.2013. године (ПЕТАК).

Седница ће бити одржана у малој сали града Врања, са почетком у 09,00 часова.

За седницу предлажем следећи

Д н е в н и   р е д


1. Разматрање извода из записника са 56. и 57. редовне седнице  Градског већа.


2. Разматрање Извештаја о извршењу буџета града Врања за период од 01.01.2013. године до 30.06.2013. године.


3. Разматрање Извештаја о извршењу буџета града Врања за период од 01.01.2013. године до 30.09.2013. године.


(Уводне напомене на седници за тачке под редним бројем: 2. и 3. поднеће Драгица Настић, начелник Секретаријата за финансије и привреду и Сузана Јовановић, шеф трезора у Секретаријату за финансије и привреду).


4. Разматрање Нацрта Одлуке о изменама и допунама Одлуке о буџету града Врања за 2013. годину.

(Уводне напомене на седници поднеће Драган Спирић, члан Градског већа за ресор буџет и финансије).


5. Разматрање Нацрта Решења о давању у закуп, уз накнаду у новцу, остало градско грађевинско неизграђено земљиште, својине Града Врања, са к.п.бр. 11470/16, у површини од 98м2, уписане у Лист непокретности број: 14976 КО Врање 1, закупцу Станојковић Срби, из Врања, улица Андре Ђорђевића број 35, ради исправке границе његове кат. парцеле  11468/3 КО Врање 1, уписане у Лист непокретности  број: 6983 КО Врање 1, у складу са Планом генералне регулације зоне 2, број: 35-62/2011-13, усвојеним на седници Скупштине града Врања дана 06.12.2011. године.


6. Разматрање Нацрта Решења о одобравању откупа стана, из државне својине, којим располаже Град Врање, на неодређено време, Петрушевић Наску из Врања, улица Милентија Поповића 1В, зграда 3, стан 12, гарсоњера, укупне површине 32,14 м2, по уговореној цени од 649.389,00 динара, на рате са роком отплате од 20 година, односно 240 једнаких рата.

(Уводне напомене на седници за тачке под редним бројем 5. и 6. поднеће Марина Трајковић, начелник Секретаријата за урбанизам и имовинско-правне послове).


7. Разматрање Извештаја о хигијенској исправности воде из градског водовода,  јавних чесми, већих  месних (сеоских) и школских водовода  у 2012. години.


(Уводне напомене на седници Градског већа поднеће др.мед.сци.прим Ержика Антић, директор Завода за јавно здравље).


8. Разматрање Предлога Годишњег плана рада Секретаријата комуналне полиције  града Врања за 2014. годину. 
(Уводне напомене на седници Градског већа поднеће Ненад Антић,  начелник Секретаријата комуналне полиције).

9. Разматрање Информације о вршњачком насиљу у школама на територији града Врања.

10. Разматрање Информације о породичном насиљу на територији града Врања.

11. Разматрање Информације о остваривању праве деце на територији града Врања.


12. Разматрање Извештаја о раду Канцеларије за заштиту и остваривање личних и колективних права Ромске националне мањине.

(Уводне напомене на седници са тачке под редним бројем 9, 10, 11. и 12. поднеће Бранимир Стојанчић, члан Градског већа за ресор социјална политика, националне мањине, етничке заједнице и невладине организације).

13. Разматрање Предлога Решења о образовању Радне групе  за израду одлука  којима су прописани локални изворни приходи.

(Уводне напомене на седници поднеће Небојша Зупанчић, члан Градског већа за ресор предузетништво, туризам и угоститељство).
14. Разматрање Предлога за давање сагласности на склапање Уговора о пословно-техничкој сарадњи са штампаним и електронским медијима на територији града Врања који имају дозволу за емитовање у складу са законом.

(Уводне напомене на седници поднеће Зоран Антић, градоначелник).
15. Разматрање захтева:
- ЈП „Дирекција за развој и изградњу града Врања“ за одобрење новчаних средстава за изградњу фекалне канализације у с. Давидовац, на основу предмера и предрачуна ЈП „Водовод“ Врање;

- Горана Илића, за одобрење новчаних средстава ради лечења његове ћерке Ане Илић, из Владичиног Хана, улица Ратка Павловића број 6/11;
- Љиљане Алексић, из с. Катун за одобрење новчаних средстава ради набавке грађевинског материјала за изградњу крова на породичном стамбеном објекту.  
16. Питања и предлози.

Присуство седници је обавезно за све чланове Градског већа.


У случају спречености, обавестити на телефон: 402-335.
                                   ПРЕДСЕДНИК

                     ГРАДСКОГ ВЕЋА, 






                                  Зоран Антић,с.р.
